Diari Oficial de la Generalitat Valenciana


Sumari del DOGV 5009, del 19-05-2005 (2005/4905)

RESOLUCIÓ de 22 de març de 2005, del conseller d'Empresa, Universitat i Ciència, per la qual s'autoritza a impartir determinats ensenyaments en el centre Mediterrani d'Estudis Universitaris de Ciència i Tecnologia MUST.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4905


Data del document
:   22-03-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * universitat
    * ensenyament privat
    * centre d'ensenyament
    * títol d'estudis

RESOLUCIÓ de 22 de març de 2005, del conseller d'Empresa, Universitat i Ciència, per la qual s'autoritza a impartir determinats ensenyaments en el centre Mediterrani d'Estudis Universitaris de Ciència i Tecnologia MUST. [2005/X4905]
  
En nom de la Fundació Internacional Mediterrània, inscrita en el registre de fundacions de la Comunitat Valenciana amb data 7 de novembre de 1996, Meiad Thanoon Younis ha sol·licitat autorització per a impartir els ensenyaments conduents a l'obtenció de diversos títols segons els sistemes educatius vigents al Regne Unit, per a la qual cosa aporta la documentació corresponent. Que inclou la certificació del British Council de l'acreditació que els títols els quals conduïxen als ensenyaments impartits en el centre MUST, tenen plena validesa i estan correctament reconeguts al Regne Unit, segons l'article 18.1.b del Reial Decret 557/1991, de 12 d'abril, sobre la creació i el reconeixement d'universitats i centres universitaris.
  
El Ministeri d'Afers Exteriors i de Cooperació ha emés un informe favorable sobre la citada autorització basat en el principi de reciprocitat d'acord amb el que preveu l'article 18.2 del Reial Decret 557/1991, de 12 d'abril, sobre la creació i el reconeixement d'universitats i centres universitaris.
  
D'acord amb el que establix l'article 86.1 de la Llei Orgànica 6/2001, de 21 de desembre, d'Universitats, el Consell de Coordinació Universitària va emetre un informe sobre la citada autorització.
  
D'acord amb el que establix l'article 86 de la Llei Orgànica 6/2001, de 21 de desembre, d'Universitats, i l'article 19 del Reial Decret 557/1991, de 12 d'abril, sobre la creació i el reconeixement d'universitats i centres universitaris i amb l'Ordre de 26 de maig de 1993, la qual desplega el procediment d'autorització dels ensenyaments i els centres universitaris estrangers no adscrits a les universitats públiques, procedix concedir l'autorització sol·licitada.
  
Per tot allò, resolc:
  
Primer
  
Autoritzar el Centre Mediterrani d'Estudis Universitaris de Ciència i Tecnologia MUST, per a impartir els ensenyaments d'acord amb el sistema educatiu vigent al Regne Unit, els quals no conduïxen a l'obtenció de títols homologables amb els del sistema educatiu espanyol i que corresponen a les titulacions següents:
  
Bachelor of Arts (Hons) in Business Administration
  
Bachelor of Science (Hons) in Computer Systems Engineering
  
Bachelor of Science (Hons) in Information Systems Engineering.
  
Segon
  
L'autorització no comporta, per ella mateixa, el dret a l'homologació automàtica a Espanya dels estudis que impartixen els dits centres, d'acord amb el que disposa l'article 19 del Reial Decret 557/1991, de 12 d'abril. No obstant això, per a l'homologació, si és el cas, de les titulacions corresponents se seguix allò que disposa la normativa general sobre homologació de títols estrangers d'educació superior, Reial Decret 285/2004, de 20 de febrer, pel qual es regulen les condicions d'homologació i de convalidació de títols i estudis estrangers d'educació superior.
  
Tercer
  
L'entitat Centre Mediterrani d'Estudis Universitaris de Ciència i Tecnologia MUST, ha de mantindre en funcionament els programes d'estudis autoritzats, com a mínim durant el període necessari el qual permeta la finalització dels estudis als alumnes matriculats en estos ensenyaments amb un aprofitament normal.
  
Així mateix el titular del Centre Mediterrani d'Estudis Universitaris de Ciència i Tecnologia MUST ha de sol·licitar a la Conselleria competent en matèria educativa l'autorització per a realitzar qualsevol modificació que afecte les condicions essencials de la present sol·licitud.
  
Quart
  
D'acord amb l'apartat 2 de l'article 86 de la Llei Orgànica 6/2001, de 21 de desembre, d'Universitats, el Centre Mediterrani d'Estudis Universitaris de Ciència i Tecnologia MUST s'ha de sotmetre a avaluació de l'Agència Nacional d'Avaluació de la Qualitat i Acreditació.
  
Quint
  
Si posteriorment al començament de l'activitat docent, s'estima, per part de l'entitat, l'incompliment de l'ordenament jurídic vigent, i en especial el Reial Decret 557/1991, de 12 d'abril, i l'Orde Ministerial de 26 de maig de 1993, de desenvolupament d'este, requerix al centre perquè esmene la situació en temps i en forma.
  
Transcorregut el termini concedit sense que s'atenga el requeriment i amb l'audiència prèvia de l'entitat, la Conselleria competent en matèria educativa pot incoar expedient de revocació de l'autorització.
  
Sext
  
El cessament voluntari de les activitats, per part de l'entitat, requerix l'autorització de la Conselleria competent en matèria educativa, el qual es concedix sempre que es respecte el compromís establit en la disposició tercera de la present orde.
  
Sèptim
  
La present resolució té efectes des del dia següent de la seua publicació en el Diari Oficial de la Generalitat Valenciana
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar amb caràcter potestatiu en reposició o bé plantejar directament recurs contenciós administratiu, en els termini i davant l'òrgan que s'indiquen tot seguit:
  
a) El recurs de reposició s'ha d'interposar davant el conseller d'Empresa, Universitat i Ciència en el termini d'un mes comptador des de l'endemà de la publicació.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la publicació.